Blues verydel Crusaders se hoop | Netwerk24
Blues verydel Crusaders se hoop
12 Junie 2021 11:52
Hoskins Sotutu van die Blues strek vir een van sy twee drieë teen die Western Force. Foto: Getty Images
Die span van Eden Park het nie net hul eie lot nie, maar ook dié van die Crusaders in hul hande gehad voordat hulle met 31-21 oor die Western Force geseëvier hier.
Die Blues moes net die wedstryd wen om hul plek in die eindstryd te bevestig met 'n nederlaag wat die Crusaders die Highlanders sou sien pak.
Met 'n begeesterde vertoning deur sy agtsteman Hoskins Sotutu sou die Crusaders verskoon word as hulle teen die tyd wat die rustydfluitjie geblaas het, reeds die televisie afgesit het.
Twee drieë deur Sotutu, tesame met Mark Telea en Dalton Papalii wat ook agter die doellyn gedraai het, het beteken dat die Blues gaan water skep het met 'n voorsprong van 28-0.
Die Australiërs se poging in die eerste helfte was rigtingloos, terwyl die Nieu-Seelanders elke geleentheid aangegryp het wat na hulle kant gekom het.
Die tweede helfte was egter 'n verhaal van teenoorgesteldes.
Die Force het so byna die Blues die skrik op die lyf gejaag toe Feleti Kaitu'u, Tevita Kuridrani en Rob Kearney afgerond het, met Otere Black se strafdoel die enigste punte wat die Blues ná rustyd by hul telling kon voeg.
Die Blues se blitskrieg in die eerste helfte was egter genoeg om hulle deur te sien. – Sportredaksie
Blues 31 (28): Drieë: Hoskins Sotutu (2), Mark Telea, Dalton Papalii. Doelskoppe: Otere Black (4). Strafdoel: Black.
Western Force 21 (0): Drieë: Feleti Kaitu'u, Tevita Kuridrani, Rob Kearney. Doelskoppe: Ian Prior (2), Domingo Miotti.